Óskiljanlegt að Akureyringar séu innan við 50 þúsund Hjörleifur Hallgrímsson , skrifar 15. júlí 2019 07:00 Ágætt viðtal við frú Ásthildi Sturludóttur , nýjan bæjarstjóra á Akureyri , birtist í Mbl.is fyrir skömmu . Frú Ásthildur tekur m.a. fram að á fyrstu þremur mánuðum þessa árs hafi landsmönnum fjölgað um 0,7% en aðeins um 0,2% á Akureyri og er raunar hissa á að eftir 9 mánaða búsetu hér að Akureyringar séu ekki orðnir 50 þúsund . Já , glöggt er gests augað . Réttilega finnst bæjarstjóranum nýja einkennilegt að ekki skuli vera hér fleiri íbúar og eru það orð að sönnu , en lítum okkur nær . Hér á undanförnum árum hefur verið um að ræða misviturt fólk í bæjarstjórn , sem hefur jafnvel verið staðið að því að þvarga um allt og ekki neitt og lítill afrakstur orðið af nytsamlegum aðgerðum . Grenndarkynning fór fram og innan við helmingur í nágrenninu var á móti byggingu á lóðinni og bar við bílastæðaleysi . Á annarri lóð var engin grenndarkynning enda ekki næg bílastæði og á þeirri þriðju ekkert gert í að 80% nærliggjandi íbúa mótmæltu fyrirhugaðri byggingu . Og fleira kemur til gagnvart búsetu í bænum , sem ekki er fýsilegt fyrir aðkomufólk . Höfundur er fæddur og uppalinn Akureyringur .